Árbore do té

* *A árbore do té non ten nada en común coa planta do **té (planta)**.*

A **árbore do té** (***Melaleuca alternifolia***), tamén coñecido coma árbore do té de follas estreitas (*Narrow-leaved Tea-tree* en inglés) é unha especie de arboriña autraliana do xénero de plantas *Melaleuca* (familia: Myrtaceae (as mirtáceas). Ten multitude de usos cosméticos e medicinais.

## Distribución e hábitat 
É nativo de Australia, medrando en terreos húmidos e lamacentos da costa norte de Nova Gales do Sur.

## Descrición 
É un arbusto ou arboriña que acada os 5 metros de altura. As follas son estreitas e recendentes, lineares, de 10 a 35&nbsp;mm de longo e 1&nbsp;mm de largo. As flores son abrancazasas e medran en espigas de 3–5&nbsp;cm de longo. O froito é miúdo e lígneo, en forma de copa mide 2–3&nbsp;mm de diámetro.

## Propiedades 
* Desta planta obtense un aceite esencial chamado igualmente **árbore do té** que é antiséptico, antifúnxico e antibiótico;
* Ten efectos cicatrizantes polo seu contido antibiótico;
* Úsase coma antiséptico e desodorizante en xampús e xabóns comerciais;
* Utilízase coma axente medicinal para tratar unha chea de affeccións da pel;
* É moi efectivo en afeccións da gorxa e boca facendo gargarexos cunhas pingas do óleo e unha pouca auga. 
As pescudas sobre as súas propiedades curativas nas últimas décadas levou cada vez a máis facultativos da escola ortodoxa a recomendar preparados elaborados a base de aceite da árbore do té coma substituíntes de medicamentos sintéticos.

## Composición química 
A droga é un aceite esencial (*Melaleuca alternifoliae aetheroleum*) sendo un líquido de incoloro a ámbar pálido, cun cheiro forte característico. Obtense das follas e pólas novas por destilación.

Este aceite ten un centenar de compoñentes. Os principais compoñentes químicos son unha mestura complexa de alcois mono e sesquiterpénicos:

* Terpinen-4-ol (29–45%)
* γ -terpina (10–28%)
* α -terpina (2,7–13%) 
* 1,8-cineol (4,5–16,5%)

## Efectos secundarios do aceite esencial da árbore do té 
Cómpre empregar o aceite en uso externo e nunca inxerilo. Poden existir fenómenos de alerxias.

Este aceite é tóxico a pequenas doses se o tragan os animais de compaña. En humanos téñense descritos numerosos efectos secundarios. Os síntomas inclúen a ataxia, mareos, náuseas e certa desorientación. O coma pode ocorrer con fortes doses.

Pódese utilizar como compoñente en cremas, a condición de que estes últimos se reserven aos adultos e que non sexan tragados.

O óleo semella tamén ter propiedades estroxénicas téndoo coma responsábel do aumento dos seos (xinecomastia) en rapaces que, sen acadar a puberdade, utilizaron xabóns que contiñan este aceite.

## Notas 
* ↑ (en)Hammer K, Carson C, Riley T, Nielsen J (2006). "A review of the toxicity of *Melaleuca alternifolia* (tea tree) oil.". Food Chem Toxicol 44 (5): 616-25. PMID 16243420. 
* ↑ ^http://www.drugdigest.org/DD/PrintablePages/herbMonograph/0,11475,551982,00.html
* ↑ (en)Del Beccaro M (1995). "Melaleuca oil poisoning in a 17-month-old.". Vet Hum Toxicol 37 (6): 557-8. PMID 8588296. 
* ↑ (en)Jacobs M, Hornfeldt C (1994). "Melaleuca oil poisoning.". J Toxicol Clin Toxicol 32 (4): 461-4. PMID 8057407. 
* ↑ Morris M, Donoghue A, Markowitz J, Osterhoudt K (2003). "Ingestion of tea tree oil (Melaleuca oil) by a 4-year-old boy.". Pediatr Emerg Care 19 (3): 169-71. PMID 12813303. 
* ↑ (en)Prepubertal gynecomastia linked to lavender and tea tree oils, Derek V. Henley, Natasha Lipson, Kenneth S. Korach, Clifford A. Bloch, New Eng J Med, 2007;356:479-485

## Véxase tamén 
### Ligazóns externas 
Propiedades, cultivo e usos da árbore do té (en castelán)